CELEX: C2007/096/22
Language: hu
Date: 2007-04-28 00:00:00
Title: C-444/05. sz. ügy: A Bíróság (második tanács) 2007. április 19-i ítélete (a Dioikitiko Protodikeio Athinon [Görögország] előzetes döntéshozatal iránti kérelme) – Aikaterini Stamatelaki kontra NPDD Organismos Asfaliseos Eleftheron Epangelmation (OAEE) (A szolgáltatásnyújtás szabadságának korlátozása – Magángyógyintézetben történt gyógykezelés költségeinek megtérítése – A kizárás indokolása és arányossága)

28.4.2007   
            
            
               HU
            
            
               Az Európai Unió Hivatalos Lapja
            
            
               C 96/14
            
         A Bíróság (második tanács) 2007. április 19-i ítélete (a Dioikitiko Protodikeio Athinon [Görögország] előzetes döntéshozatal iránti kérelme) – Aikaterini Stamatelaki kontra NPDD Organismos Asfaliseos Eleftheron Epangelmation (OAEE)
   (C-444/05. sz. ügy) (1)
   
   (A szolgáltatásnyújtás szabadságának korlátozása - Magángyógyintézetben történt gyógykezelés költségeinek megtérítése - A kizárás indokolása és arányossága)
   (2007/C 96/22)
   Az eljárás nyelve: görög
   A kérdést előterjesztő bíróság
   Dioikitiko Protodikeio Athinon
   Az alapeljárás felei
   
      Felperes: Aikaterini Stamatelaki
   
      Alperes: NPDD Organismos Asfaliseos Eleftheron Epangelmation (OAEE)
   Tárgy
   Előzetes döntéshozatal iránti kérelem – Dioikitiko Protodikeio Athinon – Az EK 49. és 50. cikkek értelmezése – Más tagállamban felmerült gyógykezelési költségek megtérítése – Nemzeti szabályozás, amely a 14 éven aluli kiskorúak kivételével minden esetben kizárja a más tagállamban működő magángyógyintézetben történő gyógykezelés költségeinek megtérítését, miközben közgyógyintézetben végzett gyógykezelés esetében előzetes jóváhagyással lehetővé teszi az illető költségek megtérítését
   Rendelkező rész
   Az EK 49. cikkel ellentétes az alapeljárásban hivatkozotthoz hasonló olyan nemzeti jogszabály, amely a 14 éven aluli gyermekek számára nyújtott ellátások kivételével biztosítottjai tekintetében kizárja a külföldön található magángyógyintézetben történt gyógykezelés költségeinek valamely nemzeti társadalombiztosítási szerv általi bármely megtérítését.
   
      (1)  HL C 60., 2006.3.11.